इन्द्र उवाच –

नमस्ते﻿‌உस्तु महामाये श्रीपीठे सुरपूजिते ।  
शङ्खचक्र गदाहस्ते महालक्ष्मि नमो﻿‌உस्तु ते ॥ 1 ॥

नमस्ते गरुडारूढे कोलासुर भयङ्करि ।  
सर्वपापहरे देवि महालक्ष्मि नमो﻿‌உस्तु ते ॥ 2 ॥

सर्वज्ञे सर्ववरदे सर्व दुष्ट भयङ्करि ।  
सर्वदुःख हरे देवि महालक्ष्मि नमो﻿‌உस्तु ते ॥ 3 ॥

सिद्धि बुद्धि प्रदे देवि भुक्ति मुक्ति प्रदायिनि ।  
मन्त्र मूर्ते सदा देवि महालक्ष्मि नमो﻿‌உस्तु ते ॥ 4 ॥

आद्यन्त रहिते देवि आदिशक्ति महेश्वरि ।  
योगज्ञे योग सम्भूते महालक्ष्मि नमो﻿‌உस्तु ते ॥ 5 ॥

स्थूल सूक्ष्म महारौद्रे महाशक्ति महोदरे ।  
महा पाप हरे देवि महालक्ष्मि नमो﻿‌உस्तु ते ॥ 6 ॥

पद्मासन स्थिते देवि परब्रह्म स्वरूपिणि ।  
परमेशि जगन्मातः महालक्ष्मि नमो﻿‌உस्तु ते ॥ 7 ॥

श्वेताम्बरधरे देवि नानालङ्कार भूषिते ।  
जगस्थिते जगन्मातः महालक्ष्मि नमो﻿‌உस्तु ते ॥ 8 ॥

महालक्ष्मष्टकं स्तोत्रं यः पठेद् भक्तिमान् नरः ।  
सर्व सिद्धि मवाप्नोति राज्यं प्राप्नोति सर्वदा ॥

एककाले पठेन्नित्यं महापाप विनाशनम् ।  
द्विकाल्ं यः पठेन्नित्यं धन धान्य समन्वितः ॥

त्रिकालं यः पठेन्नित्यं महाशत्रु विनाशनम् ।  
महालक्ष्मी र्भवेन्-नित्यं प्रसन्ना वरदा शुभा ॥

[इन्त्यकृत श्री महालक्ष्म्यष्टक स्तोत्रं सम्पूर्णम्]