**नागेन्द्रहाराय त्रिलोचनाय  
भस्माङ्गरागाय महेश्वराय ।  
नित्याय शुद्धाय दिगम्बराय  
तस्मै न\_काराय नमः शिवाय ॥१॥**

**मन्दाकिनीसलिलचन्दनचर्चिताय  
नन्दीश्वरप्रमथनाथमहेश्वराय ।  
मन्दारपुष्पबहुपुष्पसुपूजिताय  
तस्मै म\_काराय नमः शिवाय ॥२॥**

**शिवाय गौरीवदनाब्जवृन्द\_   
सूर्याय दक्षाध्वरनाशकाय ।  
श्रीनीलकण्ठाय वृषध्वजाय  
तस्मै शि\_काराय नमः शिवाय ॥३॥**

**वशिष्ठकुम्भोद्भवगौतमार्य\_  
मूनीन्द्रदेवार्चितशेखराय ।  
चन्द्रार्कवैश्वानरलोचनाय  
तस्मै व\_काराय नमः शिवाय ॥४॥**

**यज्ञस्वरूपाय जटाधराय  
पिनाकहस्ताय सनातनाय ।  
दिव्याय देवाय दिगम्बराय  
तस्मै य\_काराय नमः शिवाय ॥५॥**

**पञ्चाक्षरमिदं पुण्यं यः पठेच्छिवसंनिधौ ।  
शिवलोकमावाप्नोति शिवेन सह मोदते ॥६॥**