वन्दे वन्दारु मन्दारमिन्दिरानन्द कन्दलं  
अमन्दानन्द सन्दोह बन्धुरं सिन्धुराननम्

अङ्गं हरेः पुलकभूषणमाश्रयन्ती   
भृङ्गाङ्गनेव मुकुलाभरणं तमालम् ।  
अङ्गीकृताखिल विभूतिरपाङ्गलीला   
माङ्गल्यदास्तु मम मङ्गलदेवतायाः ॥ 1 ॥

मुग्धा मुहुर्विदधती वदने मुरारेः   
प्रेमत्रपाप्रणिहितानि गतागतानि ।  
मालादृशोर्मधुकरीव महोत्पले या   
सा मे श्रियं दिशतु सागर सम्भवा याः ॥ 2 ॥

आमीलिताक्षमधिग्यम मुदा मुकुन्दम्   
आनन्दकन्दमनिमेषमनङ्ग तन्त्रम् ।  
आकेकरस्थितकनीनिकपक्ष्मनेत्रं   
भूत्यै भवन्मम भुजङ्ग शयाङ्गना याः ॥ 3 ॥

बाह्वन्तरे मधुजितः श्रितकौस्तुभे या   
हारावलीव हरिनीलमयी विभाति ।  
कामप्रदा भगवतो﻿‌உपि कटाक्षमाला   
कल्याणमावहतु मे कमलालया याः ॥ 4 ॥

कालाम्बुदालि ललितोरसि कैटभारेः   
धाराधरे स्फुरति या तटिदङ्गनेव ।  
मातुस्समस्तजगतां महनीयमूर्तिः   
भद्राणि मे दिशतु भार्गवनन्दना याः ॥ 5 ॥

प्राप्तं पदं प्रथमतः खलु यत्प्रभावात्   
माङ्गल्यभाजि मधुमाथिनि मन्मथेन ।  
मय्यापतेत्तदिह मन्थरमीक्षणार्थं   
मन्दालसं च मकरालय कन्यका याः ॥ 6 ॥

विश्वामरेन्द्र पद विभ्रम दानदक्षम्   
आनन्दहेतुरधिकं मुरविद्विषो﻿‌உपि ।  
ईषन्निषीदतु मयि क्षणमीक्षणार्थं  
इन्दीवरोदर सहोदरमिन्दिरा याः ॥ 7 ॥

इष्टा विशिष्टमतयोपि यया दयार्द्र   
दृष्ट्या त्रिविष्टपपदं सुलभं लभन्ते ।  
दृष्टिः प्रहृष्ट कमलोदर दीप्तिरिष्टां   
पुष्टिं कृषीष्ट मम पुष्कर विष्टरा याः ॥ 8 ॥

दद्याद्दयानु पवनो द्रविणाम्बुधारां  
अस्मिन्नकिञ्चन विहङ्ग शिशौ विषण्णे ।  
दुष्कर्मघर्ममपनीय चिराय दूरं   
नारायण प्रणयिनी नयनाम्बुवाहः ॥ 9 ॥

गीर्देवतेति गरुडध्वज सुन्दरीति   
शाकम्बरीति शशिशेखर वल्लभेति ।  
सृष्टि स्थिति प्रलय केलिषु संस्थितायै   
तस्यै नमस्त्रिभुवनैक गुरोस्तरुण्यै ॥ 10 ॥

श्रुत्यै नमो﻿‌உस्तु शुभकर्म फलप्रसूत्यै   
रत्यै नमो﻿‌உस्तु रमणीय गुणार्णवायै ।  
शक्त्यै नमो﻿‌உस्तु शतपत्र निकेतनायै   
पुष्ट्यै नमो﻿‌உस्तु पुरुषोत्तम वल्लभायै ॥ 11 ॥

नमो﻿‌உस्तु नालीक निभाननायै   
नमो﻿‌உस्तु दुग्धोदधि जन्मभूम्यै ।  
नमो﻿‌உस्तु सोमामृत सोदरायै   
नमो﻿‌உस्तु नारायण वल्लभायै ॥ 12 ॥

नमो﻿‌உस्तु हेमाम्बुज पीठिकायै  
नमो﻿‌உस्तु भूमण्डल नायिकायै ।  
नमो﻿‌உस्तु देवादि दयापरायै  
नमो﻿‌உस्तु शार्ङ्गायुध वल्लभायै ॥ 13 ॥

नमो﻿‌உस्तु देव्यै भृगुनन्दनायै   
नमो﻿‌உस्तु विष्णोरुरसि स्थितायै ।  
नमो﻿‌உस्तु लक्ष्म्यै कमलालयायै  
नमो﻿‌உस्तु दामोदर वल्लभायै ॥ 14 ॥

नमो﻿‌உस्तु कान्त्यै कमलेक्षणायै  
नमो﻿‌உस्तु भूत्यै भुवनप्रसूत्यै ।  
नमो﻿‌உस्तु देवादिभिरर्चितायै  
नमो﻿‌உस्तु नन्दात्मज वल्लभायै ॥ 15 ॥

सम्पत्कराणि सकलेन्द्रिय नन्दनानि   
साम्राज्य दानविभवानि सरोरुहाक्षि ।  
त्वद्वन्दनानि दुरिता हरणोद्यतानि   
मामेव मातरनिशं कलयन्तु मान्ये ॥ 16 ॥

यत्कटाक्ष समुपासना विधिः   
सेवकस्य सकलार्थ सम्पदः ।  
सन्तनोति वचनाङ्ग मानसैः   
त्वां मुरारिहृदयेश्वरीं भजे ॥ 17 ॥

सरसिजनिलये सरोजहस्ते   
धवलतमांशुक गन्धमाल्यशोभे ।  
भगवति हरिवल्लभे मनोज्ञे  
त्रिभुवनभूतिकरी प्रसीदमह्यम् ॥ 18 ॥

दिग्घस्तिभिः कनक कुम्भमुखावसृष्ट   
स्वर्वाहिनी विमलचारुजलाप्लुताङ्गीम् ।  
प्रातर्नमामि जगतां जननीमशेष   
लोकधिनाथ गृहिणीममृताब्धिपुत्रीम् ॥ 19 ॥

कमले कमलाक्ष वल्लभे त्वं   
करुणापूर तरङ्गितैरपाङ्गैः ।  
अवलोकय मामकिञ्चनानां   
प्रथमं पात्रमकृतिमं दयायाः ॥ 20 ॥

देवि प्रसीद जगदीश्वरि लोकमातः  
कल्याणगात्रि कमलेक्षण जीवनाथे ।  
दारिद्र्यभीतिहृदयं शरणागतं मां  
आलोकय प्रतिदिनं सदयैरपाङ्गैः ॥ 21 ॥

स्तुवन्ति ये स्तुतिभिरमीभिरन्वहं   
त्रयीमयीं त्रिभुवनमातरं रमाम् ।  
गुणाधिका गुरुतुर भाग्य भागिनः  
भवन्ति ते भुवि बुध भाविताशयाः ॥ 22 ॥

सुवर्णधारा स्तोत्रं यच्छङ्कराचार्य निर्मितं   
त्रिसन्ध्यं यः पठेन्नित्यं स कुबेरसमो भवेत् ॥